
ประกาศองค์การบริหารส่วนตำบลเคร็ง
เรื่อง การรับสมัครบุคคลเพื่อสรรหาและเลือกสรรเป็นพนักงานจ้าง 
 ----------------------------

ด้วยองค์การบริหารส่วนตำบลเคร็ง อำเภอชะอวด จังหวัดนครศรีธรรมราช มีความประสงค์ จะรับสมัครบุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลเคร็ง 

อาศัยอำนาจตามความประกาศคณะกรรมการพนักงานส่วนตำบลจังหวัดนครศรีธรรมราช     เรื่อง หลักเกณฑ์เกี่ยวกับพนักงานจ้าง เมื่อวันที่ 26 กรกฎาคม 2547 และที่แก้ไขเพิ่มเติมจนถึงปัจจุบัน หมวด 4 การสรรหาและการเลือกสรร ข้อ 18 และข้อ 19 จึงประกาศรับสมัครบุคคลเพื่อสรรหาและเลือกสรรเป็นพนักงานจ้าง ขององค์การบริหารส่วนตำบลเคร็ง ดังต่อไปนี้

                 1. ตำแหน่งที่รับสมัคร

       1.1  ประเภทพนักงานจ้างตามภารกิจ สำหรับผู้มีคุณวุฒิ          จำนวน 1 ตำแหน่ง


          - ตำแหน่ง ผู้ช่วยนายช่างโยธา                                       จำนวน 1  อัตรา

   1.2  ประเภทพนักงานจ้างทั่วไป


        จำนวน 1 ตำแหน่ง

          - ตำแหน่ง พนักงานขับเครื่องจักรกลขนาดเบา (รถบรรทุกขยะ) จำนวน 1 อัตรา

2. คุณสมบัติของผู้มีสิทธิได้รับการจ้างเป็นพนักงานจ้าง
     2.1 คุณสมบัติทั่วไป

ผู้ซึ่งจะได้รับการจ้างเป็นพนักงานจ้างต้องมีคุณสมบัติและไม่มีลักษณะต้องห้าม ตามข้อ 4 แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ 26 กรกฎาคม 2547 และที่แก้ไขเพิ่มเติมจนถึงปัจจุบัน  ดังนี้
(1) มีสัญชาติไทย
(2) มีอายุไม่ต่ำกว่าสิบแปดปีและไม่เกินหกสิบปี   

(3) ไม่เป็นบุคคลล้มละลาย
(4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือน

ไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้อง
ห้ามเบื้องต้น  สำหรับพนักงานส่วนตำบล ดังนี้
(1) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม
(2) วัณโรคในระยะสุดท้าย
(3) โรคเท้าช้างในระยะที่ปรากฏอาการเป็นที่รังเกียจสังคม
(4) โรคติดยาเสพติดให้โทษ
(5) โรคพิษสุราเรื้อรัง
(5) ไม่เป็นผู้ดำรงตำแหน่งทางการเมือง กรรมการพรรคการเมืองหรือเจ้าหน้าที่ในพรรคการเมือง
(6) ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น  สมาชิกสภาท้องถิ่น
(7) ไม่เป็นผู้เคยต้องรับโทษจำคุกโดยคำพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(8) ไม่เป็นผู้เคยถูกลงโทษให้ออก ปลดออก หรือไล่ออกจากราชการ  รัฐวิสาหกิจหรือหน่วยงานอื่นของรัฐ
(9) ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

สำหรับพระภิกษุหรือสามเณร ไม่สามารถเข้ารับการสรรหาและเลือกสรรได้ ทั้งนี้ตามหนังสือกรมสารบรรณคณะรัฐมนตรีฝ่ายบริหาร ที่ นว 89/2501 ลงวันที่ 27 มิถุนายน 2501 และความ    ในข้อ 5 ของคำสั่งมหาเถรสมาคม ลงวันที่ 17 มีนาคม 2538

3. คุณสมบัติเฉพาะสำหรับตำแหน่ง
                ในวันปิดรับสมัคร ผู้สมัครจะต้องเป็นผู้มีคุณสมบัติเฉพาะสำหรับตำแหน่ง ตามรายละเอียดตามเอกสารแนบท้ายประกาศนี้ (ภาคผนวก ก.)
4. หน้าที่ความรับผิดชอบและลักษณะงานของตำแหน่ง

ผู้สมัครที่ผ่านการเลือกสรรและได้รับการจ้างเป็นพนักงานจ้างขององค์การบริหารส่วนตำบล       มีหน้าที่ความรับผิดชอบและลักษณะงานของตำแหน่งตามเอกสารแนบท้ายประกาศนี้  (ภาคผนวก ก.)
5. การสมัครและสถานที่รับสมัคร
ผู้ที่จะสมัครสามารถรับใบสมัครและยื่นใบสมัครพร้อมหลักฐานด้วยตนเองได้ที่ สำนักงานปลัด  องค์การบริหารส่วนตำบลเคร็ง อำเภอชะอวด จังหวัดนครศรีธรรมราช ระหว่างวันที่ 20-28 มิถุนายน  2562       ในวันและเวลาราชการ หรือติดต่อสอบถามรายละเอียดได้ที่ทำการองค์การบริหารส่วนตำบลเคร็ง โทรศัพท์หมายเลข 0-7535-5875
6. เอกสารและหลักฐานที่จะต้องนำมายื่นพร้อมใบสมัคร

ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐาน  สำเนาเอกสารทุกชนิดให้ใช้กระดาษขนาด A 4 เท่านั้น ซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ  ดังต่อไปนี้
(1) รูปถ่ายหน้าตรงไม่สวมหมวกและไม่ใส่แว่นตาดำขนาด 1 นิ้ว ถ่ายครั้งเดียวกันไม่เกิน 6 เดือน
     และให้ผู้สมัครเขียนชื่อ - สกุล ตำแหน่งที่สมัครหลังรูปด้วยตัวบรรจง  จำนวน 3 รูป
(2) สำเนาทะเบียนบ้าน จำนวน 1 ฉบับ
(3) สำเนาบัตรประจำตัวประชาชน  จำนวน 1 ฉบับ
(4) ใบรับรองแพทย์  ซึ่งออกให้ไม่เกิน 1 เดือน นับตั้งแต่วันตรวจร่างกาย  จำนวน 1  ฉบับ
(5) สำเนาใบปริญญาบัตร/ประกาศนียบัตรและสำเนาระเบียนแสดงผลการศึกษาที่แสดงว่าเป็นผู้   
     มีคุณวุฒิการศึกษาตรงตามประกาศรับสมัคร จำนวนอย่างละ 1 ฉบับ 
(6) สำเนาหลักฐานอื่น ๆ เช่น ใบทะเบียนสมรส  ใบเปลี่ยนชื่อ - สกุล เอกสารทางทหาร ได้แก่      
     แบบสด.8 หรือแบบ สด.9 หรือแบบสด.43  จำนวนอย่างละ  1 ฉบับ
 7. เงื่อนไขในการสมัคร
ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริงและจะต้องกรอกรายละเอียดต่าง ๆ ในใบสมัครพร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาด
อันเกิดจากผู้สมัครไม่ว่าด้วยเหตุผลใด ๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัครตามประกาศรับสมัครดังกล่าว หากตรวจสอบพบเมื่อใดให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับผู้นั้น ตั้งแต่ต้น
8. ค่าธรรมเนียมการสมัคร
ผู้สมัครจะเสียค่าธรรมเนียม 100.- บาท  (ค่าธรรมเนียมการสมัครจะไม่คืนให้ไม่ว่ากรณีใดใดทั้งสิ้น    เว้นแต่มีการยกเลิกการสอบครั้งนี้ทั้งหมด และการยกเลิกการสอบมิได้ยกเลิกเนื่องจากเป็นความผิดของผู้สมัคร)
               9. การประกาศรายชื่อผู้มีสิทธิเข้ารับการเลือกสรร  วัน  เวลาและสถานที่ดำเนินการเลือกสรร

ประกาศรายชื่อผู้มีสิทธิเข้ารับการเลือกสรร วัน เวลา และสถานที่ดำเนินการเลือกสรร             ณ สำนักงานองค์การบริหารส่วนตำบลเคร็ง และทางเว็บไซต์ www.kreang.go.th  ในวันที่ 3 กรกฎาคม  2562 เวลา 10.00 น.  เป็นต้นไป  และให้เป็นหน้าที่ของผู้สมัครจะต้องไปตรวจดูรายชื่อเอง
10. หลักเกณฑ์วิธีการประเมินสมรรถนะ 
ผู้สมัครต้องได้รับการประเมินสมรรถะตามหลักเกณฑ์การประเมิน ตามรายละเอียดเกี่ยวกับการ      รับสมัครแนบท้ายประกาศนี้ (ภาคผนวก ข.)
11. กำหนดวัน เวลาในการเลือกสรร  
จะดำเนินการสอบคัดเลือก ณ องค์การบริหารส่วนตำบลเคร็ง ตามรายละเอียดดังนี้
	วันที่
	เวลา
	การทดสอบ

	วันที่  5 กรกฎาคม 2562
	๐๙.0๐ – ๑๑.๐๐ น.

	-ตำแหน่ง ผู้ช่วยนายช่างโยธา
 ทดสอบภาคความรู้ความสามารถทั่วไป (ภาค ก) และภาคความรู้ความสามารถเฉพาะตำแหน่ง (ภาค ข) โดยการสอบ ข้อเขียน
-ตำแหน่ง พนักงานขับเครื่องจักรกลขนาดเบา       (รถบรรทุกขยะ)

-ทดสอบภาคความรู้ความสามารถเฉพาะตำแหน่ง (ภาค ข)โดยการสอบปฏิบัติ



ประกาศรายชื่อผู้มีสิทธิ์เข้ารับการทดสอบภาคความเหมาะสมกับตำแหน่ง (ภาค ค)  ในวันที่      9 กรกฎาคม 2562 (ต้องเป็นผู้ที่ได้คะแนนแต่ละภาคไม่ต่ำกว่าร้อยละ 60)
	วันที่
	เวลา
	การทดสอบ

	วันที่ 11 กรกฎาคม 2562
	09.00 - 11.00 น.
	ทดสอบภาคความเหมาะสมกับตำแหน่ง (ภาค ค) โดยการสอบสัมภาษณ์


12. เกณฑ์การตัดสิน
12.1  ผู้ที่จะถือว่าเป็นผู้ผ่านการประเมินสมรรถนะแต่ละภาค จะต้องเป็นผู้ที่ได้คะแนนไม่ต่ำกว่าร้อยละ 60   
              12.2 องค์การบริหารส่วนตำบลเคร็ง จะประกาศรายชื่อผู้ผ่านการประเมินสมรรถนะ โดยจะปิดประกาศไว้ ณ ป้ายประชาสัมพันธ์ขององค์การบริหารส่วนตำบลเคร็งและทางเว็บไซต์ www.kreang.go.th  ในวันที่ 15 กรกฎาคม  2562
13.  การขึ้นบัญชีผู้ผ่านการสรรหาและเลือกสรร
โดยจัดทำบัญชีรายชื่อผู้ที่ผ่านการสอบคัดเลือกเรียงลำดับที่จากผู้สอบได้คะแนนรวมสูงลงมาตามลำดับ ในกรณีที่มีผู้สอบได้คะแนนรวมเท่ากัน ให้ผู้สอบได้คะแนนภาคความเหมาะสมกับตำแหน่ง (ภาค ค) มากกว่า เป็นผู้อยู่ในลำดับที่สูงกว่า ถ้าได้คะแนนภาคความเหมาะสมกับตำแหน่ง (ภาค ค) เท่ากัน ให้ผู้สอบได้คะแนนภาคความรู้ความสามารถเฉพาะสำหรับตำแหน่ง (ภาค ข) มากกว่าเป็นผู้อยู่ในลำดับที่สูงกว่า ถ้ายังได้คะแนนเท่ากันอีก ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า 
องค์การบริหารส่วนตำบลเคร็ง จะประกาศขึ้นบัญชีผู้ผ่านการสรรหาและเลือกสรรไว้เป็นเวลาไม่เกิน  1 ปี นับตั้งแต่วันประกาศขึ้นบัญชี  แต่ถ้ามีการสรรหาและเลือกสรรอย่างเดียวกันอีกและได้ขึ้นบัญชีผู้สรรหาและเลือกสรรได้ใหม่แล้ว บัญชีการสรรหาและเลือกสรรเป็นอันยกเลิก
14.  เงื่อนไขการจ้าง
                       14.1 การจ้างประเภทพนักงานจ้างตามภารกิจ  จะทำสัญญาการจ้างคราวละไม่เกิน 4 ปี 


  14.2 การจ้างประเภทพนักงานจ้างทั่วไป จะทำสัญญาการจ้างคราวละไม่เกิน 1 ปี

15.  การสั่งจ้างและการแต่งตั้ง

                       15.1  การสั่งจ้างและแต่งตั้งพนักงานจ้างตามภารกิจ องค์การบริหารส่วนตำบลเคร็งจะแต่งตั้งต่อเมื่อได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราชเท่านั้น 
       15.2  การสั่งจ้างและแต่งตั้งพนักงานจ้างทั่วไป องค์การบริหารส่วนตำบลเคร็ง จะแต่งตั้งจากผู้มีคุณสมบัติครบถ้วนตามประกาศหลักเกณฑ์และเงื่อนไขเกี่ยวกับพนักงานจ้างของคณะกรรมการพนักงานส่วนตำบลจังหวัดนครศรีธรรมราชเท่านั้น



องค์การบริหารส่วนตำบลเคร็ง ขอสงวนสิทธิ์ในการไม่แต่งตั้งผู้ผ่านการเลือกสรรในกรณีที่ไม่มีคุณสมบัติและไม่ได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช ดังกล่าวข้างต้น โดยผู้ผ่านการเลือกสรรจะเรียกร้องค่าเสียหายใด ๆ จากองค์การบริหารส่วนตำบลเคร็งมิได้ทั้งสิ้น 
         จึงประกาศให้ทราบโดยทั่วกัน
   
            ประกาศ   ณ  วันที่  7  เดือน  มิถุนายน พ.ศ.2562
                                       ลงชื่อ  ไสว ทองดำ
                      (นายไสว ทองดำ)
 นายกองค์การบริหารส่วนตำบลเคร็ง
ภาคผนวก ก
เอกสารแนบท้ายประกาศองค์การบริหารส่วนตำบลเคร็ง
เรื่อง   การรับสมัครบุคคลเพื่อสรรหาและเลือกสรรเป็นพนักงานจ้าง

ลงวันที่  7 มิถุนายน 2562
………………………………………….
ชื่อตำแหน่ง 


ผู้ช่วยนายช่างโยธา
        

              รหัส ตำแหน่ง 01
หน้าที่และความรับผิดชอบ


ปฏิบัติงานในฐานะผู้ปฏิบัติงานระดับต้นซึ่งไม่จำเป็นต้องใช้ผู้สำเร็จการศึกษาระดับปริญญาปฏิบัติงานด้านช่างโยธา ตามแนวทาง แบบอย่าง ขั้นตอน และวิธีการที่ชัดเจน ภายใต้การกำกับ แนะนำตรวจสอบ และปฏิบัติงานอื่นตามที่ได้รับมอบหมาย โดยมีลักษณะงานที่ปฏิบัติในด้านต่าง ๆ ดังนี้


1. ด้านการปฏิบัติการ


    1.1 สำรวจ ออกแบบ เขียนแบบ ก่อสร้าง บำรุงรักษา โครงการก่อสร้างต่าง ๆ เพื่อให้ตรงตามหลักวิชาช่าง ความต้องการของหน่วยงาน และงบประมาณที่ได้รับ


    1.2 ตรวจสอบ แก้ไข และกำหนดรายละเอียดของงานให้ตรงกับแบบรูปและรายการเพื่อให้การดำเนินงานเป็นไปอย่างมีประสิทธิภาพ


    1.3 ถอดแบบ เพื่อสำรวจปริมาณวัสดุที่ใช้ตามหลักวิชาช่าง เพื่อประมาณราคาค่าก่อสร้าง


    1.4 ควบคุมงานก่อสร้าง งานปรับปรุง และซ่อมแซม หรือตรวจการจ้างตามที่ได้รับมอบหมาย พร้อมรายงานความก้าวหน้าของงาน เพื่อให้เป็นไปตามระเบียบที่กำหนด


    1.5 รวบรวมและจัดเก็บข้อมูล เพื่อการศึกษา วิเคราะห์ วิจัยในงานด้านช่าง


2. ด้านการบริการ


    2.1 ให้คำแนะนำ ตอบปัญหาและฝึกอบรมเกี่ยวกับงานโยธาที่ตนมีความรับผิดชอบแก่ผู้ใต้บังคับบัญชา หรือเจ้าหน้าที่ระดับรองลงมา หน่วยงานราชการ เอกชน หรือประชาชนทั่วไปเพื่อให้ผู้ที่สนใจได้รับทราบข้อมูล ความรู้ต่าง ๆ และมีทักษะเหมาะสมแก่การปฏิบัติงาน


    2.2 ประสานงานในระดับกลุ่ม กับหน่วยงานราชการ เอกชนหรือประชาชนทั่วไป เพื่อขอความช่วยเหลือและร่วมมือในงานโยธา และแลกเปลี่ยนความรู้ความเชี่ยวชาญที่เป็นประโยชน์ต่อการทำงานของหน่วยงานและปฏิบัติหน้าที่อื่นที่เกี่ยวข้องตามที่ได้รับมอบหมาย


    2.3 ประชาสัมพันธ์อำนวยความสะดวกให้กับประชาชน และผู้มาติดต่องานด้านโยธาเพื่อให้เกิดความรู้ ความเข้าใจหรือความพึงพอใจ
คุณสมบัติเฉพาะสำหรับตำแหน่ง

          มีคุณวุฒิอย่างใดอย่างหนึ่งดังต่อไปนี้

1. ได้รับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา ก่อสร้าง เทคนิคสถาปัตยกรรม โยธา สำรวจ สถาปัตยกรรม หรือสาขาวิชาหรือทางอื่นที่ ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

2. ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิคสถาปัตยกรรม
 โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา หรือในสาขาวิชาหรือทางอื่นที่ ก.จ. ก.ท. และ  ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้

3. ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิคสถาปัตยกรรม โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา หรือในสาขาวิชาหรือทางอื่นที่ ก.จ. ก.ท. และ ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้
ความรู้ความสามารถที่ต้องการ
    
1. ความรู้ที่จำเป็นประจำสายงาน ประกอบด้วย ความรู้ที่จำเป็นในงานด้านช่างโยธา ความรู้เรื่องหลักปรัชญาเศรษฐกิจพอเพียง ความรู้เรื่องงานธุรการและงานสารบรรณ ความรู้เรื่องกฎหมายในงานทางด้านช่างโยธา ความรู้ทั่วไปเรื่องชุมชน ความรู้เรื่องการจัดการความรู้

2. ทักษะที่จำเป็นสำหรับการปฏิบัติงานในตำแหน่ง ประกอบด้วย ทักษะการใช้คอมพิวเตอร์             ทักษะการประสานงาน ทักษะการเขียนหนังสือราชการ ทักษะการบริหารข้อมูล

3. สมรรถนะที่จำเป็นสำหรับการปฎิบัติงานในตำแหน่ง ประกอบด้วย สมรรถนะหลัก ได้แก่ การมุ่งผลสัมฤทธิ์ การยึดมั่นในความถูกต้องและจริยธรรม ความเข้าใจในองค์กรและระบบงาน การบริการเป็นเลิศ การทำงานเป็นทีม และสมรรถนะประจำสายงาน ได้แก่ การมุ่งความปลอดภัย การยึดมั่นในหลักเกณฑ์ การสั่งสมความรู้และความเชี่ยวชาญในสายอาชีพ ความละเอียดรอบคอบและความถูกต้องของงาน
การให้ได้รับค่าตอบแทน
	คุณวุฒิที่ ก.จ., ก.ท., หรือ ก.อบต.รับรองแล้ว
	อัตราค่าตอบแทน

	
	ลักษณะงาน
	บาท

	 ได้รับประกาศนียบัตรวิชาชีพหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา ก่อสร้าง เทคนิคสถาปัตยกรรม โยธา สำรวจ สถาปัตยกรรม หรือ
	พนักงานจ้างตามภารกิจ
	9,400

	ได้รับประกาศนียบัตรวิชาชีพเทคนิคหรือคุณวุฒิอย่างอื่นที่เทียบได้ในระดับเดียวกัน ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิคสถาปัตยกรรม โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา หรือ
	พนักงานจ้างตามภารกิจ
	10,840

	ได้รับประกาศนียบัตรวิชาชีพชั้นสูงหรือคุณวุฒิอย่างอื่นที่เทียบได้ไม่ต่ำกว่านี้ ในสาขาวิชาหรือทางเทคนิควิศวกรรมสำรวจ เทคนิควิศวกรรมโยธา เทคนิคการจัดการงานก่อสร้าง เทคนิคสถาปัตยกรรม โยธา สำรวจ ก่อสร้าง สถาปัตยกรรม ช่างก่อสร้าง ช่างสำรวจ ช่างโยธา
	พนักงานจ้างตามภารกิจ
	11,500


ชื่อตำแหน่ง 
พนักงานขับเครื่องจักรกลขนาดเบา (รถบรรทุกขยะ)
                    รหัส ตำแหน่ง 02
หน้าที่และความรับผิดชอบและลักษณะงานที่ปฏิบัติ
 
ขับเครื่องจักรกลขนาดเบา ตลอดจนบำรุงรักษาและแก้ไขข้อขัดข้อง เล็กๆ  น้อยๆ ของเครื่องจักร ขนาดเบาชนิดใดชนิดหนึ่งตามรายละเอียดแนบท้ายมาตรฐานกำหนดตำแหน่งลูกจ้างขององค์การบริหารส่วนตำบลและปฏิบัติหน้าที่ตามที่ผู้บังคับบัญชามอบหมาย
คุณสมบัติเฉพาะสำหรับตำแหน่ง

1. วุฒิการศึกษาไม่ต่ำกว่าประถมศึกษาปีที่  6    

๒. มีความรู้ความชำนาญในการขับเครื่องจักรกลขนาดเบาได้เป็นอย่างดีและได้รับใบอนุญาตขับรถยนต์ตรงตามที่กฎหมายกำหนด  (ใบอนุญาตขับรถยนต์ชนิดที่ 2)
ความรู้ความสามารถที่ต้องการ
    
มีความรู้ความสามารถ ทักษะในการปฏิบัติงานเกี่ยวกับขับเครื่องจักรกลขนาดเบาและมีสมรรถนะที่จำเป็นสำหรับการปฎิบัติงานในตำแหน่ง ประกอบด้วย สมรรถนะหลัก ได้แก่ การมุ่งผลสัมฤทธิ์ การยึดมั่นในความถูกต้องและจริยธรรม ความเข้าใจในองค์กรและระบบงาน การบริการเป็นเลิศและการทำงานเป็นทีม 

การให้ได้รับค่าตอบแทน

ได้รับค่าตอบแทนเดือนละ 9,000.- บาท เงินเพิ่มการครองชีพชั่วคราว 1,000.- บาท รวมอัตราค่าตอบแทน 10,000.- บาท
ภาคผนวก ข

เอกสารแนบท้ายประกาศองค์การบริหารส่วนตำบลเคร็ง
เรื่อง   การรับสมัครบุคคลเพื่อสรรหาและเลือกสรรเป็นพนักงานจ้าง
ลงวันที่  7  มิถุนายน 2562
………………………………………….

2. ชื่อตำแหน่ง 
ผู้ช่วยนายช่างโยธา  


  
                          รหัสตำแหน่ง 01
การประเมินสมรรถนะ
ภาคความรู้ความสามารถทั่วไป  (ภาค ก) (คะแนนเต็ม  100  คะแนน)


ทดสอบภาคความรู้ความสามารถทั่วไปโดยวิธีการสอบข้อเขียนแบบปรนัย ดังต่อไปนี้  


1.วิชาความรู้ความสามารถในการศึกษาวิเคราะห์และสรุปเหตุผล (คะแนนเต็ม 20 คะแนน)   

โดยให้สรุปความหรือประเด็นในข้อความหรือเรื่องราว  หรือให้วิเคราะห์เหตุการณ์ หรือสรุปเหตุผลทางการเมืองเศรษฐกิจหรือสังคม  หรือให้หาแนวโน้มหรือความเปลี่ยนแปลงที่น่าจะเป็นไปตามข้อมูลหรือสมมุติฐาน  หรือให้วิเคราะห์และสรุปเหตุผลโดยการอย่างอื่น ซึ่งเหมาะสมแก่การทดสอบความสามารถดังกล่าวอย่างใดอย่างหนึ่งหรือหลายอย่างก็ได้


2.วิชาภาษาไทย  (คะแนนเต็ม 30 คะแนน)


ทดสอบความรู้ความสามารถในการใช้ภาษา  โดยให้ตีความหรือตีความจากข้อความสั้น ๆ   หรือบทความและให้พิจารณาเลือกใช้ภาษาในรูปแบบต่าง ๆ  จากคำหรือกลุ่มคำ  ประโยคหรือข้อความสั้น ๆ  หรือให้ทดสอบโดยการอย่างอื่นที่เหมาะสมกับการทดสอบความสามารถดังกล่าว


3.วิชาความรอบรู้พื้นฐานในการปฏิบัติราชการ (คะแนนเต็ม 50 คะแนน)
             (1) หลักปรัชญาเศรษฐกิจพอเพียง

   (2) พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมจนถึงปัจจุบัน

   (3) พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546

   
   (4) ระเบียบสำนักนายกรัฐมนตรี ว่าด้วยงานสารบรรณ พ.ศ.2526 และแก้ไขเพิ่มเติมจนถึงปัจจุบัน

   (5) พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 และแก้ไขเพิ่มเติมจนถึงปัจจุบัน
   (6)  เหตุการณ์ปัจจุบัน ด้านเศรษฐกิจ การเมือง สังคม
ภาคความรู้ความสามารถเฉพาะตำแหน่ง (ภาค ข) (คะแนนเต็ม 100 คะแนน)   
ทดสอบความรู้ความสามารถเฉพาะตำแหน่ง โดยวิธีการสอบข้อเขียนแบบปรนัยดังต่อไปนี้  
(1) พระราชบัญญัติควบคุมอาคาร พ.ศ.2522 และที่แก้ไขเพิ่มเติมจนถึงปัจจุบัน
(2) กฎกระทรวงกำหนดสิ่งอำนวยความสะดวกในอาคารสำหรับผู้พิการหรือทุพพลภาพและคนชรา พ.ศ.2548
(3) ความรู้เกี่ยวกับการออกแบบและคำนวณโครงสร้างไม้และโครงสร้างเหล็ก
(4) ความรู้เกี่ยวกับการตรวจและควบคุมงานก่อสร้าง
(5) ความรู้เกี่ยวกับสำรวจเพื่อการก่อสร้าง
(6) ความรู้เกี่ยวกับเครื่องจักรกลก่อสร้าง
(7) ความรู้เกี่ยวกับการทดสอบวัสดุและคอนกรีตเทคโนโลยี
(8) ความรู้เกี่ยวกับคอมพิวเตอร์


(5) ความรู้เกี่ยวกับงานตามลักษณะงานที่ปฏิบัติของตำแหน่งที่สมัครสอบ
ภาคความเหมาะสมกับตำแหน่ง (ภาค ค)  (คะแนนเต็ม 100 คะแนน)
จะประเมินผู้เข้าสอบเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฎทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ปฏิภาณไหวพริบ และบุคลิกภาพอย่างอื่น เป็นต้น

ชื่อตำแหน่ง 
พนักงานขับเครื่องจักรกลขนาดเบา (รถบรรทุกขยะ)

          
รหัสตำแหน่ง 02
   

          
การประเมินสมรรถนะ

           1. ภาคความรู้ความสามารถเฉพาะตำแหน่ง (ภาค ข) (คะแนนเต็ม 100 คะแนน)
               ทดสอบความรู้ความสามารถดังต่อไปนี้  โดยวิธีปฏิบัติ
(1) ทักษะด้านขับเครื่องจักรกลขนาดเบา
(2) ความสามารถแก้ไขข้อขัดข้องเล็กๆ น้อยๆ ของเครื่องจักรกลขนาดเบา
            2. ความเหมาะสมกับตำแหน่ง (ภาค ค) (คะแนนเต็ม  100 คะแนน)

               จะประเมินผู้เข้าสอบเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฎทางอื่นของผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม และสิ่งแวดล้อม ความคิดริเริ่มสร้างสรรค์ปฏิภาณไหวพริบ และบุคลิกภาพอย่างอื่น เป็นต้น

